**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2013,

**ktorým sa mení a dopĺňa zákon č. 137/2010 Z. z. o ovzduší v znení zákona č. 318/2012 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 137/2010 Z. z. o ovzduší v znení zákona č. 318/2012 Z. z. sa mení a dopĺňa takto:

V § 15 ods. 1 písm. k) sa na konci čiarka nahrádza bodkočiarkou a pripájajú sa tieto slová: „za týmto účelom súčasne sprístupňujú prevádzkovatelia veľkých zdrojov a prevádzkovatelia stredných zdrojov aktuálne informácie o koncentráciách znečisťujúcich látok monitorovaných poverenou organizáciou podľa § 6 ods. 4, vrátane ich výstražného prahu, limitnej hodnoty zvýšenej o medzu tolerancie a cieľovej hodnoty, vypúšťaných z daného veľkého zdroja alebo stredného zdroja, na digitálnom zariadení umiestnenom na viditeľnom mieste,“.

V § 33 písm. c) sa slová „(§ 5 ods. 19, § 6 a 13)“ nahrádzajú slovami „vrátane stanovenia podrobností o rozmeroch a iných náležitostiach digitálnych zariadení [(§ 5 ods. 19, § 6 a 13, § 15 ods. 1 písm. k)], a to najneskôr do 31. marca 2014“.

**Čl. II**

Tento zákon nadobúda účinnosť 1. februára 2014 okrem Čl. I bodu 1, ktorý nadobúda účinnosť 1. júla 2014.